
Pozmeňujúci návrh		1
Návrh rozhodnutia
Odôvodnenie 1 a (nové)
	

	Text predložený Komisiou
	Pozmeňujúci návrh

	
	(1a)	Toto rozhodnutie má vplyv na rozpočet Únie. Výbor Európskeho parlamentu pre rozpočet preto prijal rozpočtové posúdenie, ktoré je neoddeliteľnou súčasťou mandátu Parlamentu na rokovanie.



Pozmeňujúci návrh		2
Návrh rozhodnutia
Odôvodnenie 2 a (nové)
	

	Text predložený Komisiou
	Pozmeňujúci návrh

	
	(2a)	Egypt a Európska únia sa 17. marca 2024 spoločne dohodli na pozdvihnutí svojich vzťahov do podoby strategického a komplexného partnerstva založeného na hodnotách rovnosti, vzájomného rešpektu a dôvery s cieľom posilniť spoločnú stabilitu, mier a prosperitu.



Pozmeňujúce návrhy 3 a 39

Návrh rozhodnutia
Odôvodnenie 3
	

	Text predložený Komisiou
	Pozmeňujúci návrh

	(3)	V súlade s prioritami partnerstva sú EÚ a Egypt odhodlané zabezpečiť zodpovednosť, právny štát, úplné dodržiavanie ľudských práv a základných slobôd, podporu demokracie, rodovej rovnosti a rovnakých príležitostí ako ústavné práva všetkých svojich občanov. Tieto záväzky prispievajú k napredovaniu partnerstva a k udržateľnému rozvoju a stabilite Egypta. Intenzívnejšia a konštruktívna spolupráca medzi EÚ a Egyptom v poslednom období otvorila cestu k zmysluplnejšiemu dialógu o otázkach týkajúcich sa ľudských práv. Podvýbor pre politické otázky, ľudské práva a demokraciu, medzinárodné a regionálne otázky v decembri 2022 a asociačný výbor v máji 2023 poskytli inštitucionálne platformy na výmenu názorov o mnohých otázkach týkajúcich sa ľudských práv, pričom EÚ by v tejto výmene chcela pokračovať a stavať na nej. Zlepšenie situácie v oblasti ľudských práv v Egypte bude mať pozitívny vplyv na vzťahy medzi EÚ a Egyptom.
	(3)	V súlade s prioritami partnerstva sú EÚ a Egypt odhodlaní zabezpečiť zodpovednosť, právny štát, úplné dodržiavanie ľudských práv a základných slobôd, podporu demokracie, rodovej rovnosti a rovnakých príležitostí ako ústavné práva všetkých svojich občanov. Tieto záväzky prispievajú k napredovaniu partnerstva a k udržateľnému sociálnemu a ekonomickému rozvoju, dobrej správe vecí verejných a sociálno-ekonomickej stabilite Egypta. Intenzívnejšia a konštruktívna spolupráca medzi EÚ a Egyptom v poslednom období otvorila cestu k zmysluplnejšiemu dialógu o otázkach týkajúcich sa ľudských práv. Podvýbor pre politické otázky, ľudské práva a demokraciu, medzinárodné a regionálne otázky v decembri 2022 a asociačný výbor v máji 2023 poskytli inštitucionálne platformy na výmenu názorov o mnohých otázkach týkajúcich sa ľudských práv, pričom EÚ by v tejto výmene chcela pokračovať a stavať na nej. Plynulé budúce zlepšovanie situácie v oblasti ľudských práv, ako napríklad zlepšenia týkajúce sa práva na slobodu prejavu, pokojné zhromažďovanie a združovanie, zavedenia moratória v prípade trestu smrti, boja proti mučeniu a nedobrovoľným zmiznutiam, ako aj zlepšenia podmienok v ústavoch na výkon trestu odňatia slobody, a práv žien a základných slobôd vďaka aktívnej, súdržnej a iniciatívnej politike v tejto oblasti v Egypte, bude mať pozitívny vplyv na vzťahy medzi EÚ a Egyptom.



Pozmeňujúci návrh		4
Návrh rozhodnutia
Odôvodnenie 3 a (nové)
	

	Text predložený Komisiou
	Pozmeňujúci návrh

	
	(3a)	Pod hospodársku a finančnú situáciu Egypta sa podpísali viaceré programy makroekonomických úprav, ktoré sa realizujú pod záštitou MMF výmenou za úverové nástroje (12 miliárd USD v rokoch 2016 až 2019 a 3 miliardy USD v roku 2022, navýšené na 8 miliárd EUR v marci 2024).



Pozmeňujúce návrhy 5 a 40

Návrh rozhodnutia
Odôvodnenie 5
	

	Text predložený Komisiou
	Pozmeňujúci návrh

	(5)	Európska únia uznáva kľúčovú úlohu Egypta pre regionálnu bezpečnosť a stabilitu. Terorizmus, organizovaná trestná činnosť a konflikty sú spoločnými hrozbami pre našu bezpečnosť a sociálnu štruktúru národov na oboch stranách Stredozemného mora. Európska únia a Egypt majú preto spoločný záujem na posilnení spolupráce, ktorý sa vyzdvihol v prioritách partnerstva, a to v plnom súlade s medzinárodným právom vrátane práva v oblasti ľudských práv a medzinárodného humanitárneho práva.
	(5)	Európska únia uznáva kľúčovú úlohu Egypta pre regionálnu bezpečnosť a stabilitu a má veľký záujem na tom, aby sa zabránilo krátkodobej hospodárskej nestabilite v krajine, ktorá by mohla mať širšie dôsledky a priniesť výhody geopolitickým súperom. Terorizmus, organizovaná trestná činnosť, napríklad obchodovanie s ľuďmi, neoprávnená migrácia, dezinformácie, konflikty a prenasledovanie náboženských a etnických menšín sú spoločnými hrozbami pre našu bezpečnosť a sociálnu štruktúru národov na oboch stranách Stredozemného mora. Takisto aj energetika patrí k najpálčivejším problémom krajín na oboch stranách Stredozemného mora. Energetická spolupráca EÚ a Egyptom vo východnom Stredozemí by mohla byť nielen zdrojom hospodárskej prosperity regiónu, ale mohla by tiež posilniť energetickú bezpečnosť EÚ prostredníctvom diverzifikácie dodávok energie a podpory regionálnej spolupráce. V tejto súvislosti slúži Fórum pre zemný plyn vo východnom Stredozemí ako platforma pozitívnej regionálnej spolupráce. Európska únia a Egypt majú preto spoločný záujem na posilnení spolupráce, ktorý sa vyzdvihol v prioritách partnerstva, a to v plnom súlade s medzinárodným právom vrátane medzinárodného morského práva, práva v oblasti ľudských práv a medzinárodného humanitárneho práva, a to aj na presadzovaní spoločných záujmov a riešení spoločných výziev.



Pozmeňujúci návrh		6

Návrh rozhodnutia
Odôvodnenie 6
	

	Text predložený Komisiou
	Pozmeňujúci návrh

	(6)	Pripomínajúc geopolitické výzvy, ako sú dôsledky teroristických útokov Hamasu v Izraeli 7. októbra 2023, konflikt v Sudáne a strategický význam Egypta ako najväčšej krajiny v regióne a piliera stability pre celý Blízky východ, Únia začína uzatvárať strategické a komplexné partnerstvo s Egyptom, ako sa uvádza v spoločnom vyhlásení.
	(6)	Pripomínajúc globálne a regionálne geopolitické výzvy, ako sú humanitárna kríza v Pásme Gazy vyplývajúca z následkov teroristických útokov Hamasu v Izraeli 7. októbra 2023, eskalácia napätia v Africkom rohu a bezpečnosť plavby v Červenom mori a Suezskom prieplave, ako aj migračný tlak spôsobený konfliktom v Sudáne, neistota v Sýrii a nestabilita v Líbyi, povinnosti Egypta ako krajiny prijímajúcej veľké množstvo utečencov a migrantov a strategický význam Egypta ako najväčšej krajiny v regióne a piliera stability pre celý Blízky východ, Únia nadviazala strategické a komplexné partnerstvo s Egyptom, ako sa uvádza v spoločnom vyhlásení.



Pozmeňujúci návrh		7

Návrh rozhodnutia
Odôvodnenie 7
	

	Text predložený Komisiou
	Pozmeňujúci návrh

	(7)	Cieľom strategického a komplexného partnerstva s Egyptom je pozdvihnúť politické vzťahy medzi EÚ a Egyptom na strategické partnerstvo a umožniť Egyptu plniť jeho kľúčovú úlohu pri zabezpečovaní stability v regióne. Účelom partnerstva je prispieť k podpore makroekonomickej odolnosti Egypta a umožniť vykonávanie ambicióznych sociálno-ekonomických reforiem spôsobom, ktorý dopĺňa a posilňuje reformný proces plánovaný v rámci programu MMF pre Egypt. Ako sa uvádza v spoločnom vyhlásení, partnerstvo sa bude zaoberať širokým súborom politických opatrení zoskupených do šiestich pilierov intervencie. Ide konkrétne o tieto piliere: politické vzťahy, hospodárska stabilita, investície a obchod, migrácia, spolupráca v oblasti bezpečnosti a presadzovania práva, demografia a ľudský kapitál.
	(7)	Cieľom strategického a komplexného partnerstva s Egyptom je pozdvihnúť politické vzťahy medzi EÚ a Egyptom na strategické partnerstvo a umožniť Egyptu plniť jeho kľúčovú úlohu pri zabezpečovaní stability v regióne, na Blízkom východe a v severnej Afrike. Účelom partnerstva je prispieť k podpore makroekonomickej odolnosti Egypta a umožniť vykonávanie ambicióznych sociálno-ekonomických reforiem spôsobom, ktorý dopĺňa a posilňuje reformný proces plánovaný v rámci programu MMF pre Egypt. Ako sa uvádza v spoločnom vyhlásení, partnerstvo sa bude zaoberať širokým súborom politických opatrení zoskupených do šiestich pilierov intervencie. Ide konkrétne o tieto piliere: politické vzťahy, hospodárska stabilita, investície a obchod, neoprávnená migrácia a mobilita pri plnom dodržiavaní ľudských práv, spolupráca v oblasti bezpečnosti a presadzovania práva, demografia a ľudský kapitál. Takéto strategické a komplexné partnerstvo by sa malo rozvíjať v súlade s iniciatívami na úrovni Únie a členských štátov, ako je Global Gateway a Matteiho plán pre Afriku.



Pozmeňujúci návrh		8

Návrh rozhodnutia
Odôvodnenie 8
	

	Text predložený Komisiou
	Pozmeňujúci návrh

	(8)	Základom partnerstva bude finančný balík vo výške 7,4 miliardy EUR pozostávajúci z krátkodobej a dlhodobej podpory nutného programu makroekonomických a sociálno-ekonomických reforiem, zo zvýšeného množstva finančných prostriedkov na podporu investícií v Egypte a cielenej podpory na vykonávanie rôznych strategických priorít. Súčasťou podporného balíka je balík makrofinančnej pomoci EÚ vo výške do 5 miliárd EUR vo forme pôžičiek, ktorý pozostáva z dvoch operácií makrofinančnej pomoci: jednej krátkodobej vo výške do 1 miliardy EUR a pravidelnej, strednodobejšej vo výške do 4 miliárd EUR, finančných nástrojov, ako sú záruky a nástroje kombinovaného financovania, ktoré sú zamerané na mobilizáciu verejných a súkromných investícií s cieľom vytvoriť významné nové investície. Budú ho dopĺňať programy na podporu osobitných priorít v rámci strategického a komplexného partnerstva prostredníctvom jednotlivých projektov a technickej pomoci vykonávanej v rámci Nástroja susedstva a rozvojovej a medzinárodnej spolupráce2.
	(8)	Základom partnerstva je finančný balík vo výške 7,4 miliardy EUR pozostávajúci z krátkodobej a dlhodobej podpory nutného programu makroekonomických a sociálno-ekonomických reforiem, zo zvýšeného množstva finančných prostriedkov na podporu investícií v Egypte a cielenej podpory na vykonávanie rôznych strategických priorít, najmä v oblasti neoprávnenej migrácie a energie z obnoviteľných zdrojov. Súčasťou podporného balíka je balík makrofinančnej pomoci EÚ vo výške do 5 miliárd EUR vo forme zvýhodnených pôžičiek, ktorý pozostáva z dvoch operácií makrofinančnej pomoci: jednej krátkodobej vo výške do 1 miliardy EUR a jednej riadnej, strednodobejšej vo výške do 4 miliárd EUR, finančných nástrojov, ako sú záruky a nástroje kombinovaného financovania, ktoré sú zamerané na mobilizáciu verejných a súkromných investícií v prospech väčšiny Egypťanov s cieľom vytvoriť významné nové investície. Budú ho dopĺňať programy na podporu osobitných priorít v rámci strategického a komplexného partnerstva prostredníctvom jednotlivých projektov a technickej pomoci vykonávanej v rámci Nástroja susedstva a rozvojovej a medzinárodnej spolupráce2.

	__________________
	__________________

	2 Nástroj je zriadený nariadením Európskeho parlamentu a Rady (EÚ) 2021/947 z 9. júna 2021, ktorým sa zriaďuje Nástroj susedstva a rozvojovej a medzinárodnej spolupráce – Globálna Európa, mení a zrušuje rozhodnutie č. 466/2014/EÚ a zrušuje nariadenie (EÚ) 2017/1601 a nariadenie Rady (ES, Euratom) č. 480/2009 (Ú. v. EÚ L 209, 14.6.2021, s. 1).
	2 Nástroj je zriadený nariadením Európskeho parlamentu a Rady (EÚ) 2021/947 z 9. júna 2021, ktorým sa zriaďuje Nástroj susedstva a rozvojovej a medzinárodnej spolupráce – Globálna Európa, mení a zrušuje rozhodnutie č. 466/2014/EÚ a zrušuje nariadenie (EÚ) 2017/1601 a nariadenie Rady (ES, Euratom) č. 480/2009 (Ú. v. EÚ L 209, 14.6.2021, s. 1).



Pozmeňujúci návrh		9

Návrh rozhodnutia
Odôvodnenie 9
	

	Text predložený Komisiou
	Pozmeňujúci návrh

	(9)	Makro-fiškálna situácia Egypta čelila značným výzvam a v posledných mesiacoch sa výrazne zhoršila, keďže vonkajšie tlaky sa zintenzívnili a verejný dlh sa ďalej zvyšoval, pričom pretrvávajú značné riziká poklesu hospodárskeho výhľadu. Dôsledky útočnej vojny Ruska voči Ukrajine a teroristických útokov Hamasu voči Izraelu viedli k dlhotrvajúcemu odlivu kapitálu a nižším príjmom v cudzích menách, najmä v dôsledku prudkého poklesu príjmov z cestovného ruchu a výnosov z prevádzky Suezského prieplavu. Ide o obzvlášť závažné dôsledky vzhľadom na zložitú fiškálnu situáciu Egypta, ktorá sa vyznačuje stálymi fiškálnymi deficitmi a vysokým a rastúcim pomerom dlhu k HDP.
	(9)	Makro-fiškálna situácia Egypta čelila značným výzvam a v posledných mesiacoch sa výrazne zhoršila, keďže vonkajšie tlaky sa zintenzívnili a verejný dlh sa ďalej zvyšoval, pričom pretrvávajú značné riziká poklesu hospodárskeho výhľadu. Dôsledky vojny Ruska voči Ukrajine a geopolitické napätie a konflikty na Blízkom východe viedli k dlhotrvajúcemu odlivu kapitálu a nižším príjmom v cudzích menách, najmä v dôsledku prudkého poklesu príjmov z cestovného ruchu, výnosov z prevádzky Suezského prieplavu a produkcie plynu a straty dôvery zahraničných investorov. Ide o obzvlášť závažné dôsledky vzhľadom na zložitú fiškálnu situáciu Egypta, ktorá sa vyznačuje stálymi fiškálnymi deficitmi a vysokým a rastúcim pomerom dlhu k HDP. Napriek tomuto zložitému vonkajšiemu kontextu dokázal Egypt v roku 2024 vykonať reformy, ako je zjednotenie výmenných kurzov a dosiahnutie pokroku pri sprísňovaní menovej politiky, s cieľom pomôcť zachovať makroekonomickú stabilitu.



Pozmeňujúci návrh		10
Návrh rozhodnutia
Odôvodnenie 12
	

	Text predložený Komisiou
	Pozmeňujúci návrh

	(12)	Egypt začiatkom roka 2024 obnovil spoluprácu s MMF a 6. marca 2024 dosiahol dohodu na pracovnej úrovni o prepracovanom programe rozšíreného fondu vo výške do 8 miliárd USD. Očakáva sa, že nový program sa prijme na základe rozhodnutia výkonnej rady Medzinárodného menového fondu v marci 2024, pričom jeho cieľom bude riešiť tieto oblasti: 1) dôveryhodná flexibilita výmenného kurzu, 2) udržateľné sprísňovanie menovej politiky, 3) fiškálna konsolidácia s cieľom zachovať udržateľnosť dlhu, 4) nový rámec na obmedzenie výdavkov na infraštruktúru, 5) zabezpečenie primeranej úrovne sociálnych výdavkov na ochranu zraniteľných skupín a 6) vykonávanie politiky štátneho vlastníctva a reforiem na zabezpečenie rovnakých podmienok. Egypt spolu s podpísaním dohody na pracovnej úrovni takisto ustanovil flexibilitu výmenného kurzu a zvýšil kľúčovú úrokovú sadzbu centrálnej banky o výrazných 600 bázických bodov v súlade s prioritami programu MMF.
	(12)	Egypt začiatkom roka 2024 obnovil spoluprácu s MMF a 6. marca 2024 dosiahol dohodu na pracovnej úrovni o prepracovanom programe rozšíreného fondu vo výške do 8 miliárd USD. V decembri 2024 boli uzatvorené rokovania na úrovni expertov o štvrtom programe hospodárskych reforiem Egypta. Nový program má za cieľ riešiť tieto oblasti: 1) dôveryhodná flexibilita výmenného kurzu, 2) udržateľné sprísňovanie menovej politiky, 3) fiškálna konsolidácia s cieľom zachovať udržateľnosť dlhu, 4) nový rámec na obmedzenie výdavkov na infraštruktúru, 5) zabezpečenie primeranej úrovne sociálnych výdavkov na ochranu zraniteľných skupín pred rastom životných nákladov a cien energie a 6) vykonávanie politiky štátneho vlastníctva a reforiem na zabezpečenie rovnakých podmienok prostredníctvom podpory rozvoja súkromného sektora v hospodárstve. Egypt spolu s podpísaním dohody na pracovnej úrovni takisto ustanovil flexibilitu výmenného kurzu a zvýšil kľúčovú úrokovú sadzbu centrálnej banky o výrazných 600 bázických bodov v súlade s prioritami programu MMF.



Pozmeňujúci návrh		11
Návrh rozhodnutia
Odôvodnenie 16
	

	Text predložený Komisiou
	Pozmeňujúci návrh

	(16)	Keďže v platobnej bilancii Egypta naďalej existuje značná zostatková medzera vo vonkajšom financovaní presahujúca zdroje poskytnuté MMF a ďalšími multilaterálnymi inštitúciami, makrofinančná pomoc Únie, ktorá sa má poskytnúť Egyptu, sa v súčasnej výnimočnej situácii považuje za primeranú reakciu na žiadosť Egypta o podporu stabilizácie hospodárstva v spojení s programom MMF. Balíkom makrofinančnej pomoci Únie vrátane makrofinančnej pomoci vo výške do 4 miliardy EUR podľa tohto návrhu, ktorým sa dopĺňajú zdroje dostupné v rámci finančnej dohody MMF, by sa podporil program Egypta zameraný na stabilizáciu hospodárstva a štrukturálne reformy.
	(16)	Keďže v platobnej bilancii Egypta naďalej existuje značná zostatková medzera vo vonkajšom financovaní presahujúca zdroje poskytnuté MMF a ďalšími multilaterálnymi inštitúciami a regionálnymi partnermi, makrofinančná pomoc Únie, ktorá sa má poskytnúť Egyptu, sa v súčasnej výnimočnej situácii považuje za primeranú reakciu na žiadosť Egypta o podporu stabilizácie hospodárstva v spojení s programom MMF. Balíkom makrofinančnej pomoci Únie vrátane makrofinančnej pomoci vo výške do 4 miliardy EUR podľa tohto návrhu, ktorým sa dopĺňajú zdroje dostupné v rámci finančnej dohody MMF, by sa podporil program Egypta zameraný na stabilizáciu hospodárstva a štrukturálne reformy.



Pozmeňujúci návrh		12

Návrh rozhodnutia
Odôvodnenie 19
	

	Text predložený Komisiou
	Pozmeňujúci návrh

	(19)	Komisia by mala zaistiť, aby bola makrofinančná pomoc Únie právne a vecne zosúladená s kľúčovými zásadami, cieľmi a opatreniami prijatými v rôznych oblastiach vonkajšej činnosti a ostatnými relevantnými politikami Únie.
	(19)	Komisia by mala zaistiť, aby bola makrofinančná pomoc Únie právne a vecne zosúladená s kľúčovými zásadami, cieľmi a opatreniami prijatými v rôznych oblastiach vonkajšej činnosti a ostatnými relevantnými politikami Únie vrátane tých, ktoré sa týkajú demokracie, ľudských práv a právneho štátu, v súlade s článkom 2 dohody o pridružení medzi EÚ a Egyptom.



Pozmeňujúci návrh		13

Návrh rozhodnutia
Odôvodnenie 22
	

	Text predložený Komisiou
	Pozmeňujúci návrh

	(22)	Podmienkou poskytnutia makrofinančnej pomoci Únie Egyptu by malo byť to, aby krajina napredovala v realizácii konkrétnych a dôveryhodných krokov smerom k rešpektovaniu účinných demokratických mechanizmov – vrátane pluralitného parlamentného systému – a zásad právneho štátu, ako aj dodržiavaniu ľudských práv. Prostredníctvom špecifických cieľov makrofinančnej pomoci Únie by sa okrem toho mala posilniť efektívnosť, transparentnosť a zodpovednosť systémov riadenia verejných financií, správa a dohľad vo finančnom sektore Egypta a mali by sa presadzovať štrukturálne reformy zamerané na podporu udržateľného a inkluzívneho rastu, vytváranie dôstojných pracovných miest a fiškálnu konsolidáciu. Plnenie tejto podmienky a dosahovanie týchto špecifických cieľov by mali pravidelne monitorovať útvary Komisie a Európska služba pre vonkajšiu činnosť.
	(22)	Makrofinančná pomoc by mala zostať hospodárskym nástrojom. Podmienkou poskytnutia makrofinančnej pomoci Únie Egyptu by však malo byť to, aby krajina napredovala v realizácii konkrétnych, dôveryhodných a hmatateľných krokov smerom k rešpektovaniu a posilňovaniu účinných demokratických mechanizmov – vrátane pluralitného parlamentného systému – a zásad právneho štátu, ako aj k zaručeniu dodržiavania ľudských práv. Prostredníctvom špecifických cieľov makrofinančnej pomoci Únie by sa okrem toho mala posilniť efektívnosť, transparentnosť a zodpovednosť systémov riadenia verejných financií, správa a dohľad vo finančnom sektore Egypta a mali by sa presadzovať štrukturálne reformy zamerané na podporu udržateľného a inkluzívneho rastu, vytváranie dôstojných pracovných miest a fiškálnu konsolidáciu. Plnenie tejto podmienky a dosahovanie týchto špecifických cieľov by mali pravidelne monitorovať útvary Komisie a Európska služba pre vonkajšiu činnosť.



Pozmeňujúci návrh		14
Návrh rozhodnutia
Odôvodnenie 23
	

	Text predložený Komisiou
	Pozmeňujúci návrh

	(23)	S cieľom zaistiť účinnú ochranu finančných záujmov Únie v súvislosti s makrofinančnou pomocou Únie by mal Egypt prijať vhodné opatrenia týkajúce sa predchádzania podvodom, korupcii a všetkým ďalším nezrovnalostiam súvisiacim s touto pomocou a boja proti nim. Okrem toho by zmluva o úvere, ktorá sa má uzavrieť medzi Komisiou a egyptskými orgánmi, mala obsahovať ustanovenia, ktorými sa Európskemu úradu pre boj proti podvodom (OLAF) povoľuje vykonávať vyšetrovania vrátane kontrol a inšpekcií na mieste v súlade s ustanoveniami a postupmi stanovenými v nariadení Európskeho parlamentu a Rady (EÚ, Euratom) č. 883/20133 a nariadení Rady (Euratom, ES) č. 2185/964, Komisii a Dvoru audítorov vykonávať audity a Európskej prokuratúre vykonávať svoje právomoci v súvislosti s poskytovaním makrofinančnej pomoci Únie počas obdobia jej dostupnosti a po tomto období.
	(23)	Je dôležité zdôrazniť, že Egypt musí splniť nevyhnutnú hospodársku podmienku oprávnenosti. Egypt preukázal svoju platobnú schopnosť a finančnú stabilitu, ktoré overila Komisia. Avšak s cieľom zaistiť účinnú ochranu finančných záujmov Únie v súvislosti s makrofinančnou pomocou Únie by mal Egypt prijať vhodné opatrenia týkajúce sa predchádzania podvodom, korupcii a všetkým ďalším nezrovnalostiam súvisiacim s touto pomocou a boja proti nim. Okrem toho by zmluva o úvere, ktorá sa má uzavrieť medzi Komisiou a egyptskými orgánmi, mala obsahovať ustanovenia, ktorými sa Európskemu úradu pre boj proti podvodom (OLAF) povoľuje vykonávať vyšetrovania vrátane kontrol a inšpekcií na mieste v súlade s ustanoveniami a postupmi stanovenými v nariadení Európskeho parlamentu a Rady (EÚ, Euratom) č. 883/20133 a nariadení Rady (Euratom, ES) č. 2185/964, Komisii a Dvoru audítorov vykonávať audity a Európskej prokuratúre vykonávať svoje právomoci v súvislosti s poskytovaním makrofinančnej pomoci Únie počas obdobia jej dostupnosti a po tomto období.

	__________________
	__________________

	3 Nariadenie Európskeho parlamentu a Rady (EÚ, Euratom) č. 883/2013 z 11. septembra 2013 o vyšetrovaniach vykonávaných Európskym úradom pre boj proti podvodom (OLAF), ktorým sa zrušuje nariadenie Európskeho parlamentu a Rady (ES) č. 1073/1999 a nariadenie Rady (Euratom) č. 1074/1999 (Ú. v. EÚ L 248, 18.9.2013, s. 1).
	3 Nariadenie Európskeho parlamentu a Rady (EÚ, Euratom) č. 883/2013 z 11. septembra 2013 o vyšetrovaniach vykonávaných Európskym úradom pre boj proti podvodom (OLAF), ktorým sa zrušuje nariadenie Európskeho parlamentu a Rady (ES) č. 1073/1999 a nariadenie Rady (Euratom) č. 1074/1999 (Ú. v. EÚ L 248, 18.9.2013, s. 1).

	4 Nariadenie Rady (Euratom, ES) č. 2185/96 z 11. novembra 1996 o kontrolách a inšpekciách na mieste, vykonávaných Komisiou s cieľom ochrany finančných záujmov Európskych spoločenstiev pred spreneverou a inými podvodmi (Ú. v. ES L 292, 15.11.1996, s. 2).
	4 Nariadenie Rady (Euratom, ES) č. 2185/96 z 11. novembra 1996 o kontrolách a inšpekciách na mieste, vykonávaných Komisiou s cieľom ochrany finančných záujmov Európskych spoločenstiev pred spreneverou a inými podvodmi (Ú. v. ES L 292, 15.11.1996, s. 2).



Pozmeňujúci návrh		15

Návrh rozhodnutia
Odôvodnenie 26
	

	Text predložený Komisiou
	Pozmeňujúci návrh

	(26)	Makrofinančnú pomoc Únie by mala riadiť Komisia. S cieľom zabezpečiť, aby Európsky parlament a Rada mohli sledovať vykonávanie tohto rozhodnutia, by ich Komisia mala pravidelne informovať o vývoji v súvislosti s pomocou a poskytovať im príslušné dokumenty.
	(26)	Makrofinančnú pomoc Únie by mala riadiť Komisia. S cieľom zabezpečiť, aby Európsky parlament a Rada mohli sledovať vykonávanie tohto rozhodnutia, by ich Komisia mala pravidelne informovať formou výročnej správy o vývoji v súvislosti s pomocou a o dodržiavaní účinných demokratických mechanizmov podľa jednotlivých podmienok uvedených v tomto rozhodnutí a poskytovať im príslušné dokumenty.



Pozmeňujúce návrhy 16 a 42

Návrh rozhodnutia
Odôvodnenie 28
	

	Text predložený Komisiou
	Pozmeňujúci návrh

	(28)	Na makrofinančnú pomoc Únie by sa mali vzťahovať podmienky v oblasti hospodárskej politiky, ktoré sa majú stanoviť v memorande o porozumení. S cieľom zabezpečiť jednotné podmienky vykonávania a na účely efektívnosti by mala byť Komisia splnomocnená rokovať o týchto podmienkach s egyptskými orgánmi pod dohľadom výboru zástupcov členských štátov v súlade s nariadením (EÚ) č. 182/2011. Podľa uvedeného nariadenia by sa mal konzultačný postup vo všeobecnosti uplatňovať vo všetkých prípadoch okrem tých, ktoré sú stanovené v uvedenom nariadení. Vzhľadom na potenciálne významný vplyv pomoci presahujúcej 90 mil. EUR je vhodné, aby sa na operácie presahujúce túto prahovú hodnotu uplatnil postup preskúmania. Vzhľadom na výšku makrofinančnej pomoci Únie poskytnutej Egyptu by sa mal na prijatie memoranda o porozumení a na akékoľvek zníženie, pozastavenie alebo zrušenie pomoci uplatniť postup preskúmania,
	(28)	Makrofinančná pomoc Únie by mala byť podmienená reformami v oblasti udržateľnej hospodárskej politiky a demokracie, právneho štátu a ľudských práv, ktoré sa majú stanoviť v memorande o porozumení. S cieľom zabezpečiť jednotné podmienky vykonávania a na účely efektívnosti by mala byť Komisia splnomocnená rokovať o týchto podmienkach s egyptskými orgánmi pod dohľadom výboru zástupcov členských štátov v súlade s nariadením (EÚ) č. 182/2011. Podľa uvedeného nariadenia by sa mal konzultačný postup vo všeobecnosti uplatňovať vo všetkých prípadoch okrem tých, ktoré sú stanovené v uvedenom nariadení. Vzhľadom na potenciálne významný vplyv pomoci presahujúcej 90 mil. EUR je vhodné, aby sa na operácie presahujúce túto prahovú hodnotu uplatnil postup preskúmania. Vzhľadom na výšku makrofinančnej pomoci Únie poskytnutej Egyptu by sa mal na prijatie memoranda o porozumení a na akékoľvek zníženie, pozastavenie alebo zrušenie pomoci uplatniť postup preskúmania,



Pozmeňujúci návrh		17

Návrh rozhodnutia
Článok 1 – odsek 1
	

	Text predložený Komisiou
	Pozmeňujúci návrh

	1.	Únia v záujme podpory stabilizácie hospodárstva a programu rozsiahlych reforiem v Egypte poskytne Egyptu makrofinančnú pomoc (ďalej len „makrofinančná pomoc Únie“) vo výške do 4 miliárd EUR. Predpokladom na uvoľnenie makrofinančnej pomoci Únie je schválenie rozpočtu Únie na príslušný rok Európskym parlamentom a Radou. Táto pomoc prispeje k pokrytiu potrieb Egypta spojených s platobnou bilanciou, ako sa uvádza v programe MMF.
	1.	Únia v záujme podpory sociálno-ekonomickej stabilizácie hospodárstva a programu rozsiahlych štrukturálnych reforiem v Egypte, ako aj jeho zodpovednosti za zmierňovanie účinkov neoprávnenej migrácie a riadenia migračných tokov poskytne Egyptu makrofinančnú pomoc (ďalej len „makrofinančná pomoc Únie“) vo forme zvýhodnených úverov vo výške do 4 miliárd EUR. Predpokladom na uvoľnenie makrofinančnej pomoci Únie je schválenie rozpočtu Únie na príslušný rok Európskym parlamentom a Radou. Táto pomoc prispeje k pokrytiu potrieb Egypta spojených s platobnou bilanciou, ako sa uvádza v programe MMF.



Pozmeňujúci návrh		44
Návrh rozhodnutia
Článok 1 – odsek 3 – pododsek 2 a (nový)
	

	Text predložený Komisiou
	Pozmeňujúci návrh

	
	Transparentné riadenie finančných prostriedkov pridelených v rámci tejto makrofinančnej pomoci je nevyhnutné na zabezpečenie rozumného využívania zdrojov v súlade so stanovenými cieľmi. Únia zabezpečí zavedenie účinných a nezávislých kontrolných a audítorských mechanizmov, aby sa zabránilo akémukoľvek zneužitiu.



Pozmeňujúci návrh		18
Návrh rozhodnutia
Článok 1 – odsek 3 a (nový)
	

	Text predložený Komisiou
	Pozmeňujúci návrh

	
	3a.	Makrofinančná pomoc môže v čo najširšej miere prispievať k rastu a hospodárskej odolnosti Únie.



Pozmeňujúci návrh		19

Návrh rozhodnutia
Článok 2 – odsek 1
	

	Text predložený Komisiou
	Pozmeňujúci návrh

	1.	Podmienkou poskytnutia makrofinančnej pomoci Únie musí byť to, aby Egypt napredoval v realizácii konkrétnych a dôveryhodných krokov smerom k rešpektovaniu účinných demokratických mechanizmov – vrátane pluralitného parlamentného systému – a zásad právneho štátu, ako aj dodržiavaniu ľudských práv.
	1.	Podmienkou poskytnutia makrofinančnej pomoci Únie musí byť to, aby Egypt napredoval v realizácii konkrétnych a dôveryhodných krokov smerom k rešpektovaniu a posilňovaniu účinných demokratických mechanizmov – vrátane pluralitného parlamentného systému – a zásad právneho štátu a naďalej vyvíjal úsilie s cieľom zabezpečiť dodržiavanie ľudských práv.



Pozmeňujúci návrh		20

Návrh rozhodnutia
Článok 2 – odsek 2
	

	Text predložený Komisiou
	Pozmeňujúci návrh

	2.	Útvary Komisie a Európska služba pre vonkajšiu činnosť monitorujú plnenie tejto podmienky počas celého obdobia trvania makrofinančnej pomoci Únie.
	2.	Útvary Komisie a Európska služba pre vonkajšiu činnosť monitorujú plnenie tejto podmienky počas celého obdobia trvania makrofinančnej pomoci Únie a pravidelne a písomne podávajú Európskemu parlamentu a Rade správy o plnení podmienok v oblasti hospodárskej politiky a finančných podmienok stanovených v memorande o porozumení.



Pozmeňujúci návrh		21
Návrh rozhodnutia
Článok 3 – odsek 1
	

	Text predložený Komisiou
	Pozmeňujúci návrh

	1.	Komisia sa v súlade s postupom preskúmania uvedeným v článku 7 ods. 2 dohodne s egyptskými orgánmi na jasne vymedzených podmienkach v oblasti hospodárskej politiky a finančných podmienkach zameraných na štrukturálne reformy a zdravé verejné financie, ktorým makrofinančná pomoc Únie musí podliehať a ktoré sa stanovia v memorande o porozumení zahŕňajúcom časový rámec dosahovania uvedených reforiem. Podmienky v oblasti hospodárskej politiky a finančné podmienky stanovené v memorande o porozumení musia byť v súlade s dohodami alebo dohovormi uvedenými v článku 1 ods. 3 vrátane programov makroekonomických úprav a štrukturálnych reforiem, ktoré Egypt vykonáva s podporou MMF.
	1.	Komisia sa v súlade s postupom preskúmania uvedeným v článku 7 ods. 2 dohodne s egyptskými orgánmi na jasne vymedzených podmienkach v oblasti hospodárskej politiky a finančných podmienkach zameraných na štrukturálne reformy, ako je nová reforma trestného poriadku, a zdravé verejné financie, ktorým makrofinančná pomoc Únie musí podliehať a ktoré sa stanovia v memorande o porozumení zahŕňajúcom časový rámec dosahovania uvedených reforiem. Podmienky v oblasti hospodárskej politiky a finančné podmienky stanovené v memorande o porozumení musia byť v súlade s dohodami alebo dohovormi uvedenými v článku 1 ods. 3 vrátane programov makroekonomických úprav a štrukturálnych reforiem, ktoré Egypt vykonáva s podporou MMF.



Pozmeňujúci návrh		22

Návrh rozhodnutia
Článok 3 – odsek 2
	

	Text predložený Komisiou
	Pozmeňujúci návrh

	2.	Podmienky uvedené v odseku 1 sa zameriavajú najmä na zvýšenie efektívnosti, transparentnosti a zodpovednosti systémov riadenia verejných financií v Egypte, a to aj pri využívaní makrofinančnej pomoci Únie. Pri navrhovaní politických opatrení sa riadne zohľadňuje aj pokrok dosiahnutý pri vzájomnom otváraní trhov, rozvoj spravodlivého obchodu založeného na pravidlách a ostatné priority v kontexte vonkajšej politiky Únie. Pokrok pri dosahovaní týchto cieľov Komisia pravidelne monitoruje.
	2.	Podmienky v oblasti hospodárskej politiky a finančné podmienky uvedené v odseku 1 sa zameriavajú najmä na zvýšenie efektívnosti, transparentnosti a zodpovednosti systémov riadenia verejných financií v Egypte, a to aj pri využívaní makrofinančnej pomoci Únie. Pri navrhovaní politických opatrení sa riadne zohľadňuje aj pokrok dosiahnutý pri vzájomnom otváraní trhov, a to aj pre MSP, rozvoj spravodlivého obchodu založeného na pravidlách, udržateľný rozvoj, dobrá správa vecí verejných a ostatné priority v kontexte vonkajšej politiky Únie. Pokrok pri dosahovaní týchto cieľov Komisia pravidelne monitoruje.



Pozmeňujúci návrh		49
Návrh rozhodnutia
Článok 4 – odsek 3 – pododsek 1 – písmeno c
	

	Text predložený Komisiou
	Pozmeňujúci návrh

	c)	uspokojivé plnenie podmienok v oblasti hospodárskej politiky a finančných podmienok, ktoré sa dohodli v memorande o porozumení.
	c)	uspokojivé plnenie podmienok v oblasti hospodárskej politiky, finančných podmienok a podmienok demokracie, právneho štátu a dodržiavania ľudských práv, ktoré sa dohodli v memorande o porozumení.



Pozmeňujúci návrh		23
Návrh rozhodnutia
Článok 4 – odsek 4
	

	Text predložený Komisiou
	Pozmeňujúci návrh

	4.	V prípade, že podmienky uvedené v odseku 3 nie sú splnené, Komisia dočasne pozastaví alebo zruší vyplácanie makrofinančnej pomoci Únie. V takýchto prípadoch oznámi Európskemu parlamentu a Rade dôvody tohto pozastavenia alebo zrušenia.
	4.	V prípade, že podmienky uvedené v odseku 3 nie sú splnené, Komisia dočasne pozastaví alebo zruší vyplácanie makrofinančnej pomoci Únie. V takýchto prípadoch bezodkladne oznámi Európskemu parlamentu a Rade dôvody tohto pozastavenia alebo zrušenia.



Pozmeňujúci návrh		24
Návrh rozhodnutia
Článok 5 – odsek 1
	

	Text predložený Komisiou
	Pozmeňujúci návrh

	(1)	Na financovanie podpory v rámci makrofinančnej pomoci vo forme úverov je Komisia v mene Únie splnomocnená vypožičať si potrebné finančné prostriedky na kapitálových trhoch alebo od finančných inštitúcií v súlade s článkom 220a nariadenia (EÚ, Euratom) 2018/1046.
	1.	Na financovanie podpory v rámci makrofinančnej pomoci vo forme úverov je Komisia v mene Únie splnomocnená vypožičať si potrebné finančné prostriedky na kapitálových trhoch alebo od finančných inštitúcií v súlade s článkom 223 nariadenia (EÚ, Euratom) 2024/2509.



Pozmeňujúci návrh		25
Návrh rozhodnutia
Článok 5 – odsek 2
	

	Text predložený Komisiou
	Pozmeňujúci návrh

	(2)	Komisia uzavrie s Egyptom zmluvu o úvere na sumu uvedenú v článku 1. Podrobné podmienky podpory v rámci makrofinančnej pomoci vo forme úverov sa stanovia v zmluve o úvere, ktorá sa má uzavrieť medzi Komisiou a egyptskými orgánmi, v súlade s článkom 220 nariadenia o rozpočtových pravidlách. V zmluve o úvere sa stanoví obdobie dostupnosti a podrobné podmienky podpory v rámci makrofinančnej pomoci vo forme úverov, a to aj vo vzťahu k systémom vnútornej kontroly. Úvery sa poskytujú za podmienok, ktoré Egyptu umožnia splatiť úver počas dlhého obdobia vrátane prípadného obdobia odkladu. Maximálne trvanie úverov je 35 rokov. Komisia informuje Európsky parlament a Radu o vývoji operácií uvedených v odseku 3.
	2.	Komisia uzavrie s Egyptom zmluvu o úvere na sumu uvedenú v článku 1. Podrobné podmienky podpory v rámci makrofinančnej pomoci vo forme úverov sa stanovia v zmluve o úvere, ktorá sa má uzavrieť medzi Komisiou a egyptskými orgánmi, v súlade s článkom 223 nariadenia o rozpočtových pravidlách. V zmluve o úvere sa stanoví obdobie dostupnosti a podrobné podmienky podpory v rámci makrofinančnej pomoci vo forme úverov, a to aj vo vzťahu k systémom vnútornej kontroly. Egypt splatí úver, ktorý sa poskytuje za podmienok, ktoré umožnia jeho splatenie počas dlhého obdobia vrátane prípadného obdobia odkladu po formálnom oznámení Európskemu parlamentu a Rade. Maximálne trvanie úverov je 35 rokov. Komisia informuje Európsky parlament a Radu o vývoji operácií uvedených v odseku 3.



Pozmeňujúci návrh		26
Návrh rozhodnutia
Článok 6 – odsek 1
	

	Text predložený Komisiou
	Pozmeňujúci návrh

	1.	Makrofinančná pomoc Únie sa poskytuje v súlade s nariadením Európskeho parlamentu a Rady (EÚ, Euratom) 1046/20187.
	1.	Makrofinančná pomoc Únie sa poskytuje v súlade s nariadením Európskeho parlamentu a Rady (EÚ, Euratom) 2024/25097.

	_________________
	_________________

	7 Nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, a o zrušení nariadenia (EÚ, Euratom) č. 966/2012 (Ú. v. EÚ L 193, 30.7.2018, s. 1).
	7 Nariadenie Európskeho parlamentu a Rady (EÚ, Euratom) 2024/2509 z 23. septembra 2024 o rozpočtových pravidlách, ktoré sa vzťahujú na všeobecný rozpočet Únie (Ú. v. EÚ L, 2024/2509, 26.9.2024, ELI: http://data.europa.eu/eli/reg/2024/2509/oj).



Pozmeňujúci návrh		27
Návrh rozhodnutia
Článok 8 – odsek 1 – písmeno b
	

	Text predložený Komisiou
	Pozmeňujúci návrh

	b)	posúdi hospodárska situácia a vyhliadky Egypta, ako aj pokrok dosiahnutý pri vykonávaní politických opatrení uvedených v článku 3 ods. 1;
	b)	posúdi hospodárska situácia a vyhliadky Egypta, ako aj pokrok dosiahnutý pri vykonávaní politických opatrení uvedených v článku 2 a článku 3 ods. 1;



Pozmeňujúci návrh		28
Návrh rozhodnutia
Článok 8 – odsek 1 – písmeno c
	

	Text predložený Komisiou
	Pozmeňujúci návrh

	c)	uvedú súvislosti medzi reformnými opatreniami v oblasti hospodárskej politiky stanovenými v memorande o porozumení, priebežnými hospodárskymi a fiškálnymi výsledkami Egypta a rozhodnutiami Komisie o uvoľnení splátok makrofinančnej pomoci Únie.
	c)	uvedú súvislosti medzi reformami Egypta v oblasti hospodárskej politiky v rámci memoranda o porozumení, jeho fiškálnymi výsledkami a uvoľnením makrofinančnej pomoci Únie a zároveň načrtnú kroky podniknuté smerom k demokratickým mechanizmom, právnemu štátu a ľudským právam.

